
BRAČ 


NAŠIH DJEDOVA 


ETNOGRAFSKI MUZEJ 
ZAGREB 1987. 


U POVODU IZLOŽBE 
ETNOGRAFSKIH MOTIVA 
VANJE I ALEKSANDRA KUKECA 


Brač naših djedova kojih više nema! Ni ovoga Brača 
nema! Ostao je samo u sjećanjima. Negdje u dnu zjena 
i — u dnu srca. Evo ga, iznova nađenog, na ovim fotogra- 
fijama i u ovim izlošcima. Ova je izložba rastvoreno oko 
djetinjstva. Dragi prizori i znani predmeti pohranjeni 
duboko u skrinji noninoj poput krunice tegobnih uspo- 
mena: slanih od suza matere, pota očeva, od raspuklih 
žuljeva na rukama težačkim, kamenarskim i ribarskim. 


Na Braču s ove izložbe još žmirka svijeća uljanica u 
začađenim kuhinjama, još tinjaju zapretane žerave u 
lugu na otvorenom ognjištu, još dime mali slikoviti 
dimnjaci kao ćulci na potleušicama, još ruže žrvnjevi i 
okreću se krila mlinova vjetrenjača u umoru vrtnje, a 
pčele zuje oko kamenih ulišta. Krovovi od ploča bijele 
se kao lancuni na steralu, kao runa ovaca na pojilu. 
Bucali na nakapnicama s borama od veriga na kruni 
doimlju se kao raspucane žedne usne, kao okviri u ogle- 
dalu vode u kojoj se ogledaju izborani obrazi naših 
matera. 


Bračni par Kukec neizlječiv je zaljubljenik ovoga Brača 
u mijeni i zaboravu. Okom i srcem motre već godinama 
intimnost bračkih prostora, ustrajno pronalaze izgu- 
bljene etnografske izloške, predmete bračke svakodne- 
vice u napuštenim kuhinjama, tezi, konobi, potkrovlju, 
po dvorima... Zaviruju u mornarsku skrinju, motre sto- 
čarske nastambe, lokve i pojila, »grafičko saće« gomila u 
ogradama vinograda. Traže izgubljene prostore, već 
odbačene stare predmete svakovrsne upotrebe koji su 
sačinjavali svakodnevicu naših predaka. Bračko porije- 
klo i odgoj te arheološka struka prof. Vanje Kukec i već 
mnogobrojnim izložbama i izvrsnim monografijama 
potvrđena umjetnost prof. Aleksandra Kukeca, ponaj- 
više upravo na bračkim motivima, uvode nas autentično 
i stručno u ovaj ambijent za koji smo sentimentalno 
vezani. 


SUPETAR (oko 1890. godine) 


MIRCA (oko 1900. godine) 


SUTIVAN (oko 1900. godine) 


BOBOVIŠĆA (oko 1900. godine) 


MILNA (oko 1900. godine) 


> «ika? 


LOŽIŠĆA (oko 1900. godine) 


DRAČEVICA (oko 1900. godine) 


DONJI HUMAC (oko 1900. godine) 


Ovaj je Brač — perivoj od loze i masline. Brač gomila: 
onih ilirskih gradina na istaknutim vršinama poput uru- 
šenih piramida i onih nebrojenih i neizbrojivih od 
kamenja što su ga trijebile krvave ruke težaka i težakinja 
da bi se mogao ondje odakle je istrijebljen kamen utis- 
nuti trs loze, a u odgrnutoj škrapi mladica masline, 
badema ili višnje. U ovim je gomilama golem trud i znoj 
Bračana. One su bile prenapeta jedra na plovidbi u bla- 
gostanje, »krtičnjaci« u golemu vinogradu s kraja XIX. 
stoljeća za konjunkture bračkoga vina i ulja, koja je 
temelj tom blagostanju, te dali biljeg i ugođaj zbijenim 
mediteranskim naseljima na otoku. 


Bračka su naselja spomenik škrtoj zemlji i tvrdu 
kamenu. Gradići u ogledalu mora i okupani suncem. 


Ova su naselja mijenjala svoj lik i produživala slijed 
domaćeg graditeljstva s funkcionalnim razmještajem 
zdanja po pristrancima, gdje svaka kuća ima pravo na 
svoj dio sunca. Riva i mali popločani trgovi, puni nedj- 
eljne vreve, daju poseban šarm ovim zbijenim gradićima 
u čijim ulicama i plokatama svjetla i sjene »šaraju« sliko- 
Vite prizore. 


Ovo su mala osunčana mjesta bijelih skalina, slikovitih 
luminara, rastvorenih škura. Posvuda neoskvrnjena sti- 
jena: na ogradi, sularu, na putu i na grobu. Taj kamen s 
patinom vremena kao na starim kartulinama doziva 
nepomućene, ali davno potisnute slike kao odsjaji u 
moru izvrnutih pročelja i jarbola. 


u 


NEREŽIŠĆA (oko 1900. godine) 


BLACA (oko 1900. godine) 


Bračka naselja u drugoj polovici XIX. stoljeća izraz su 
brzog gospodarskog napretka s vrijednim kamenim 
zdanjima, s jedne strane, i pučkih živopisnih oblika, s 
druge. Istovremena monumentalnost i intimnost pro- 
stora. Urbani sklad od crkava, kaštila i loža na malim 
plokatama i slikovita jednostavnost kamenih dvorišta. 


Brački je kamen gradio Dioklecijanovu palaču i mnoge 
velebne građevine po evropskim i američkim metropo- 
lama. A brački kamenar, živeći za kamen i od kamena, 
rastao je na kamenu podu, u kamenu dvoru, pio iz 
kamenog korita, jeo na kamenoj ploči, skapavao na bje- 
lini kamena u petradama ukliješten žegom i žeđu... i 
odlazio tiho, anonimno, zauvijek — pod kamenu ploču. 


Ovo je Brač razvijene pomorske privrede. Brački traba- 
kuli i bracere nadimali su jedra po Levantu i svemu 
Mediteranu. Donosili su s predmetima umjetnog obrta: 
apuljsku keramiku, engleski porculan, ruho, nošnju i 
nakit s venecijanskih tržnica. Ta privreda davala je oso- 
bito tadašnjim općinskim središtima na Braču timbar 
gospodarskog napretka i uljuđenijeg življenja. 


U tom vremenu, kao nikad dotad, vidljiva su dva Brača. 
Onaj primorski gradski i onaj unutrašnji rustični. Ovi su 
izlošci skloniji onom koji još jedva životari u polunapu- 
štenim zaseocima s potleušicama, kocima i tezama građe- 
nim zidovima »u mrtvo« kao arhetip svih današnjih 
bračkih naselja. 


Ta dva Brača dva su suprotstavljena svijeta. Uz more 
pitomost bujnih krajolika, a gore »divljina« krša. Lirika 
i dramatika; meka čakavština u mijeni prema književ- 
nom standardu s prošaranim venecijanskim vokabula- 
rom pri moru i opori čakavski izričaj iskazan gnomski u 
skrušenijoj molitvi i sočnijoj psovki na otočkoj viso- 
ravni. Ribar i stočar, a obojica okrenuta zemlji — lozi i 
maslini. 


MURVICA 


BOL (1883. godine) 


BRAČ HOTELI 


BOLe 


e hoteli ELAPHUSA, 
BRETANIDE, BORAK, 
KASTIL, BIJELA KUCA e 
e apartmani, paviljoni e 


ADRAN 


SUPETAR 


turističko naselje PALMA e hotel 
KAKTUS e apartmansko naselje KAKTUS 
e hotel TAMARIS e autokamp SUPETAR 
e pansion HERKULES, Skrip e motel 
VIDOVA GORA e privatni smještaj e 


galeb 


POVLJA 


KONFEKCIJA POSTELJNOG RUBLJA 
e VEZ e ČIPKA e ŠTAMPA e KONFEKCIJA 
BIJELO RUBLJE ZA OPREMU HOTELA 


NEREŽIŠĆA 
BRAČ 


e VOĆE e POVRĆE e CVJETNI MED 


e SORTNA VINA | RAKIJE e VINSKA 
KVASINA e MASLINOVO ULJE e KON- 
ZERVIRANO VOCE, POVRCE | MA- 


SLINA e 


poljopruftednavzadtuqa) POSTIRA - BRAČ 


RO ZA EKSPLOATACIJU, PROIZVODNJU | 
UGRADNJU ARHITEKTONSKO GRAĐEVNOG 
KAMENA — PUČIŠĆA 


Jadrankamen Brač 


immdustrija sadranshkog kamena i mramora 


sardina 


RO ZA PRERADU | > 
KONZERVIRANJE RIBE 


R.J. PRERADE RIBE POSTIRA — MILNA 
OTOK BRAC 


UDRUŽENJE SAMOSTALNIH PRIVREDNIKA 
BRAČ, SUPETAR 


DJELATNOSTI: 


Kamenoklesari e zidari e autoprijevoznici e ugostitelji e taxisti 
e plastičari e frizeri e postolari e bačvari e filigrani e fotografi e 
prijevoz osoba i tereta brodom 


FE daimc 


EXPORT-IMPORT SPLIT 


OOUR >BRAČ« — SUPETAR 


SUMARTIN (oko 1900. godine) 


POVLJA (oko 1900. godine) 


NOVO SELO (oko 1900. godine) 


SELCA (oko 1900. godine) 


Ova je izložba odslik bračkih prostora nakon uginuća 
vinograda na razmeđu stoljeća i masovnog iseljavanja na 
daleke hacijende po pustarama Patagonije, na salitrenim 
poljima Antafogaste, po minama Australije. S pošašću 
žiloždere nestaju ljudi, a pojavom prvih parobroda 
zamire i razvijeno bračko pomorstvo. Brački mornari 
služe na stranim brodovima, po dalekim morima i pod 
tuđim zastavama. Ostale su do danas samo žute matri- 
kule izgrebene poput svojih mornara i mornarske priče 
ispričane na sjedalima u zavjetrini na suncu. Ribarskih 
je mreža bivalo sve manje i sve više iskrpanih. Migavice, 
bodeli, poponice, fražade, prostice, kongoli, arćozi... 
postajali su etnografski izložak u ribarskim konobama, u 
kojima su se sve rjeđe skupljale ribarske družine što su 
za sutona s riva plovili na bruškitom određene pošte. U 
mrakovima na plavim poljanama, u stiješnjenim zapa- 
sima, blještala su srebrnasta jata uznemirenih srdela pod 
svjetlom ferala ili smrekove luči. 


U toj dihotomiji življenja suprotstavljeni su: brod i 
mazga, paluba i samar, ribarska mreža i težačka sprta, 
veslo i motika, muljača i bukara, jedro i mijeh, mor- 
narski »biljac« i pastirski gunj, kamenica i muzlica, teza 
i kotac, slani tamaris i trpka česmina, tvornička cipela i 
čobanski opanak; ladanjski oblici stanovanja pri moru i 
patrijarhalnost života koja polako zamire sa stočarskim 
zaseocima i staništima po bračkoj unutrašnjosti. 


Ova je izložba podsjetnik, svojevrstan memento, da se 
ne zaboravi Brač naših djedova: onaj ribarskih, 
pomorski, kamenarski, stočarski, težački, graditeljski... 
čiji je izdanak možda najbolje predstavljen pustinjom 
Blaca i njezinim sadržajima. 


GORNJI HUMAC 


PRAŽNJICA (oko 1900. godine) 


PUČIŠĆA (oko 1900. godine) 


POSTIRA (oko 1900. godine) 


Na ovom djedovskom Braču još su se posvuda po pasi- 
štima i na lokvama čuli zvonci na povrazima ovnova i 


jaraca predvodnika. Ovce i koze bile su naše hranite- 


ljice: po mlijeku, skuti, siru, po krepkoj kaštradini i 
pečenim jarićima. One su bile odjevateljice: po vuni i 
kostrijeti, obuvateljice: po kožuhu i opancima. Njihove 
mješine već rijetko vise o stropove, a prenijele su sav 
mošt i sve vino na otoku i nestajale, s pojavom plastike, 
u sve posnijim jematvama. 


Nestalo je komina i gumna starih kultnih sastajališta, 
scena mnogih dječjih priča s primjesom sujevjerja. 

ŠKRIP (oko 1900. godine) 

SPLITSKA (oko 1900. godine) 

SUPETAR (oko 1900. godine) 


U t&n Brčči našega difinstvo nahOdimo drčgu rić 
domoću; tčple skute nOnine ko zazibonu zikvu; pOsni 
glogoj u škiren bronzinu na komoštroh, Oči i liši žčjne 
piće i gčnčic Školo Ognja, uz svići od fija, u dige večeri 
zinske, kad nGno raspredo priču, a nona kudlju. 
Oduvik nos je pritila črnina sije i črnina korita, tiga 
konobe, rasiišene bičve i rastvorene kamenice bez vina 
i ija ko glodno jdsta, dubokč kako ispijčne Oči mate- 
rine. 

Obo tčn vrimenu govdru ovć kartuline, ovć stvori i ov6 
ortije. Ovod je Broč našega difinstva di je svega falilo 
Oliš dobrote, skrbi i jubavi. 

Odovdd nos (pomalo zaglibjeni svit hoće usvistit koliko 
non vridu fa pas6no vrimena i ta pas6no brimena u 
daniššnjen živjčnju. Dov6d dopiru dalčki i drčgi vonji 
vrisa, kaduje, levonde, rusmarina i brnistre, sho čehuja 
gr6zjo i zeleno brst misline... 

Ne možemo do kraja razumit (ni volit) svj Br&č od 
stitra, ako posve zaboravimo kako non je Bilo uččr. 
Ovi izgubjeni svit našega difinstvo, svit je naših didov. 
Ov6 moštra pokidnjena je pregršć radosti pomalo taž- 
nega i drčgega živjenjo Iznova nojdenega. 


RT še Wo. ie -.Y koj 
Didina, po kojoj mirimo svoj Brdč od sutra. 


Petar ŠIMUNOVIĆ 


ZAHVALJUJEMO NA SURADNJI: PETRITU FABIJAN OVIĆU, DRAGANU JUTRONIĆU, MATI MATULI- 
ĆU, KSENIJI CICARELLI, MIRJANI BARHANOVIĆ, REGIONALNOM ZAVODU ZA ZAŠTITU SPOMENT- 
KA KULTURE U SPLITU, ETNOGRAFSKOM MUZEJU U SPLITU I SVIMA KOJI SU SVOJOM POMOĆI I 
PRILOZIMA OMOGUCILI REALIZACIJU OVE IZLOŽBE. 


Organizator izložbe: 

ETNOGRAFSKI MUZEJ, ZAGREB 

SIZ U OBLASTI KULTURE OPĆINE BRAČ 
BRAČKI MUZEJ, ŠKRIP 

SIZ KULTURE OPĆINE MEDVEŠĆAK, ZAGREB 
USIZ KULTURE GRADA ZAGREBA 


Predgovor u katalogu: 
PETAR ŠIMUNOVIĆ 


Idejno rješenje i oblikovanje 
kataloga, plakata i fotografije: 
ALEKSANDAR KUKEC 


Likovno-tehnički postav izložbe: 
DIANA HEIDE 
HRVOJE GJURAŠIN 


Grafička priprema i tisak kataloga: 
BRUNO ŠKALER 


Fotoslog: . 
KREŠIMIR ŠTEFANOVIĆ 


Tisak plakata: 
FOTOGRAFIČKI ATELJE CENTRA ZA KULTURU 
I INFORMACIJE, ZAGREB 


Naklada 1.000 komada 

